Osmoderma italica

Osmoderma italica er en bille som hører til gullbassene (skarabider).

Utseende 
En stor (35-40 millimeter) og svært bred, blankt svart gullbasse. Pronotum er smalere enn dekkvingene, dypt punktert med en midtfure i den fremre delen. Dekkvingene er rynkete med uregelmessig punktering.

Habitat 
I likhet med de andre artene i slekten Osmoderma lever arten i kolonier i muld inne i hule trær. De voksne billene er aktive om natten om sommeren, og kommer av og til til lys.

Utbredelse 
Arten har en begrenset utbredelse og er bare kjent fra den sørlkige delen av fastlandet i Italia. Den er regnet som sterkt truet (EN) av IUCN, per 2010 var den kjent fra bare 14 lokaliteter.

Systematisk plassering 
Arten er svært nærtstående til Osmoderma eremita

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien gullbasser, Cetoniidae (eventuelt underfamilie av skarabider (Scarabaeidae))
 Underfamilien Trichiinae
 Slekten Osmoderma LePeletier & Audinet-Serville, 1828 - 15 arter
 Osmoderma italica Sparacio, 2000

Litteratur 
 Sparacio, I. (2000) Osservazioni sulle Osmoderma Le Peletier et Audinet-Serville Europe con descrizione di una nuova specie dell'Italia meridionale. Il Naturalista Siciliano S.IV, XXIV(3-4):225-239.
 Pignataro, C. og Vicidomonini, S. (2007) Osmoderma italicum Sparacio 2000 (Coleoptera: Cetoniidae): ritrovato nei pressi del locus typicus dopo cirka un secolo (Campania). Il Naturalista Campano 4: 1-3.

Eksterne lenker 
 Nardi, G. & Mico, E. 2010. Osmoderma italica. The IUCN Red List of Threatened Species 2010: e.T164917A5938262 . Rødlistevurdering for arten
 Bilde av arten
 

Gullbasser
Biller formelt beskrevet i 2000
Dyr formelt beskrevet av Ignazio Sparacio
Italias insekter